VS002654
Datum: 2010-01-13T01:00:00.000+01:00
datum_sodbe_i_stopnje: 2013-11-19T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 56.000 EUR (končni znesek odškodnine je bil ustrezno znižan glede na ugotovljeno soodgovornost oškodovanca)
opombe: II Ips 155/2015 Reviziji tožeče stranke je bilo ugodeno tako, da je bila odškodnina za telesne bolečine zvišana in za zmanjšanje življenjskih aktivnosti zvišana za po 5.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Mizar. Soodgovornost oškodovanca je bila ocenjena na 10%.

## Škodni dogodek

Nesreča pri delu - padec z višine 4 do 5 m na betonska tla.

## Poškodba

Odprt zlom v predelu levega komolca (končnega dela nadlahtnice, z več odlomki, ki so bili premaknjeni), večdelni zlom leve koželjnice, levega kolka in leve sramnične kosti in popolno strganje mišic leve rame.

## Telesne bolečine

27.000 EUR Hude stalne telesne bolečine - kumulativno 5 dni; hude občasne telesne bolečine - 3 mesece, srednje hude stalne telesne bolečine - 1 mesec kumulativno, občasne srednje hude telesne bolečine - 3 mesece, lahke telesne bolečine, ki se lahko stopnjujejo do zmernih hudih bolečin - ves čas zdravljenja in jih bo tudi v prihodnje.

#### Hospitalizacija

Trajala je 150 dni, 3 operacije komolca, operativna naravnava z vijaki koželjnice in kolka.

#### Ambulantno zdravljenje

Številni kontrolni pregledi,

#### Rehabilitacija

Fizioterapija.

#### Nevšečnosti med zdravljenjem

Hoja z berglami 3 mesece, mavčna longeta 1 mesec, prevezi ran, odstranitev cevk za drenažo, odstranitev šivov, TRG, CT in EMG preiskave; prejemanje analgetikov, tudi žilno, antibiotikov, sredstev proti strjevanju krvi, proti nastanku razjed na prebavilih.

## Strah

ni ustrezno revizijsko izpodbijana.

## Zmanjšanje življenjske aktivnosti

29.000 EUR Trajno omejena gibljivost leve rame (55%), levega komolca (50%), levega zapestja (21%), levega kolka (26%), slabša mišična moč mišic leve roke in noge. Ima bolečine ob poslabšanju vremena in ponoči; čuti mravljinčenje. Je trajno omeje pri počepanju, sedenju, dolgotrajni hoji, plezanju, premagovanju neravnin, koordinaciji gibov, moči okončin, dvigovanju bremen.
Zaradi invalidnosti ni več sposoben za delo, ki zahtevajo daljše stanje, hojo, grobo in fino moč levice, stalnih gibov v komolcu in zapestju. Zaradi teh omejitev je težko zaposljiv. Ne more voziti tovornih vozil, delati na vrtu, se hitro utrudi, šepa, pri hoji bi moral uporabljati bergle. Čuti se prizadetega in nekoristnega.

#### Opis invalidnosti

invalid III. kategorije

## Skaženost

Ni ustrezno revizijsko izpodbijana.

---

OZ člen 179